Star Wars Episode I: Racer

Star Wars Episode I: Racer er et racing videospill basert på pod race sekvensen i Star Wars Episode I: Den skjulte trussel. I 2011 fikk spillet en Guinness verdensrekord for å være tidenes mest solgte science fiction racing-spill. Det hadde inntil da blitt solgt 3,12 millioner eksemplarer, hvor de slo kjente spill som Wipeout og F-Zero.

Star Wars Episode I: Racer var utviklet og utgitt av LucasArts for Microsoft Windows. Senere ble spillet utviklet for konsollene Nintendo 64, Dreamcast, og Game Boy Color. En PlayStation versjon ble annonsert, men aldri utgitt. En arkade versjon, Star Wars: Racer Arcade, ble utgitt i 2000.http://www.arcade-museum.com/game_detail.php?game_id=9776

 Gameplay 
Spillet inneholder en rekke spor som spenner over mange forskjellige planeter. Den inkluderer en rekke karakterer som ble omtalt i filmen, så vel som flere konkurrenter som var eksklusive for spillet. Spillerens kjøretøy er utstyrt med en spesiell boost-funksjon, som spilleren kan aktivere etter eget ønske. Men når denne funksjonen blir aktivert, kommer kjøretøyets temperatur til å stige. Men hvis spilleren øker denne for lenge, kommer motorene til å eksplodere. Dette ødelegger hele kjøretøyet, noe som koster spilleren flere sekunder å gjenopplive før man kan fortsette å kjøre igjen.

Kjøretøyet kan også bli ødelagt dersom en eller begge motorene får alvorlig skade ved å kollidere inn i alt for mange vegger eller andre hindringer. Dette krever at spilleren styrer forsiktig, samtidig som man er nødt til å kjøre raskest mulig for å vinne over alle konkurrentene. Å gjennomføre løp gir penger til spilleren, og desto bedre man gjør det resulterer også i høyere utbetalinger. Disse pengene kan brukes til å kjøpe forskjellige nye deler eller reparere droider, eller låse opp nye racer-baner.

Multiplayer er også mulig. Men dette er forskjellig avhengig av om man spiller på datamaskin eller på annen konsoll. Flerspiller-modusen kan støtte opptil åtte forskjellige spillere.

 Mottagelse 

Spillet fikk positive til gjennomsnittlige anmeldelser. Nettsiden GameRankings ga spillets Nintendo 64 versjon en score på 75,78 %. Dreamcast versjonen fikk 75,42 %, mens PC og Game Boy Color versjonen fikk henholdsvis 73,79 % og 69,44 %. Game Boy Color versjonen hadde en helt annen gameplay enn PC og konsoll versjonene. Det var teknisk umulig for Game Boy Color hardwaren å gjennskape 3D-grafikken i de andre versjonene. Versjonen hadde dermed kortere baner og hadde en 2D-grafikk i fugleperspektiv.

I mars 2004 kåret magasinet GMR Episode I: Racer som det femte beste Star Wars spillet noensinne.

Referanser

Eksterne lenker
 Official Nintendo Japan Star Wars Episode I: Racer site

Kategori:Star Wars-dataspill
Kategori:Windows-spill
Kategori:Nintendo 64-spill
Kategori:Mac OS-spill
Kategori:Game Boy Color-spill
Kategori:Dreamcast-spill
Kategori:Dataspill utviklet av LucasArts
Kategori:Dataspill fra 1999
Kategori:Dataspill utviklet i USA
Kategori:D.I.C.E. Awards-vinnere